ทิสโก้ขาย2กองทุนเอาใจคนเสี่ยงน้อย
บลจ.ทิสโก้ ส่ง 2 กองทุนใหม่ ลุยตราสารหนี้คุณภาพดี-หุ้นเอเชีย เอาใจคนชอบเสี่ยงน้อย พร้อมเพิ่มโอกาสรับผลตอบแทน
14 ก.พ. 2555

บลจ.ทิสโก้ ส่ง 2 กองทุนใหม่ ลุยตราสารหนี้คุณภาพดี-หุ้นเอเชีย เอาใจคนชอบเสี่ยงน้อย พร้อมเพิ่มโอกาสรับผลตอบแทน นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บลจ.ทิสโก้ เปิดขาย 2 กองทุนใหม่เพื่อตอบสนองความต้องการด้านการลงทุนสำหรับผู้ที่ไม่ชอบการลงทุนที่มีความเสี่ยงสูงและเพื่อเพิ่มโอกาสในการรับผลตอบแทนที่สูงกว่าเงินฝากธนาคาร เสนอขายวันที่ 15-21 ก.พ.2555 ลงทุนขั้นต่ำ 2 หมื่นบาท สำหรับกองทุนเปิด ทิสโก้สเปเชี่ยล โบนัส 1F เป็นกองทุนรวมแบบผสม เน้นลงทุนในตราสารหนี้และหรือเงินฝากในประเทศและหรือต่างประเทศ และอีกไม่เกิน 25% ลงทุนหุ้นเอเชียแปซิฟิก เอ็กซ์ เจแปน ไม่เกิน 25%ผ่านกองทุน Lyxor ETF MSCI AC Asia Pacific ex Japan โดยมีอายุโครงการประมาณ 1 ปี ตั้งเป้าทำกำไร 5% ภายใน 1 ปีและปิดกองทุน ส่วนกองทุนเปิด ทิสโก้ตราสารหนี้โรลโอเวอร์ 3M1 เน้นลงทุนในตราสารหนี้คุณภาพดีทั้งในและต่างประเทศ เหมาะกับผู้ที่ต้องการลงทุนในระยะสั้น เนื่องจากจะเปิดซื้อ-ขายทุก ๆ 3 เดือนเพื่อเป็นการเพิ่มโอกาสในการรับผลตอบแทนที่ดี และไม่เสียภาษีโดยเปิดเสนอขายครั้งแรก